da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de fr da da da sv en da da nb da da da da da da cs da da da da da pt da da da sv da da da da da da da da de da da da da km da da da en en nb da fr da fr da fr nb fr da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Pavlova med brændte figner | ISABELLAS
En sprød marengsbund, luftig flødeskum og brændte figner med en karamelliseret smag. Denne pavlova er den perfekte efterårsdessert! Få opskriften her.
af Cecilie Svensson 24.10.2019 Foto: Columbus Leth.
Sæt prikken over i'et på gæstemiddagen, og afslut herligheden ved at servere en skøn pavlova!
Vi giver dig opskriften på en sprød marengsbund, der nærmest smelter på tungen, toppet med flødeskum, brændte figner og karamel. En rigtig efterårsdessert, som dine gæster med garanti vil elske!
Sådan Laver du Pavlova
Tænd ovnen på 120°.
Pisk hviderne, indtil de danner bløde toppe, og tilsæt derefter sukkeret lidt ad gangen, mens du pisker, til marengsen er hvid og sej uden synlige sukkerkorn. Tilsæt til sidst majsstivelse og eddike.
Fordel marengsmassen i en cirkel, Ø ca. 20 cm, på en bageplade med bagepapir.
Bag marengsbunden på midterste rille i 10 minutter.
Derefter skruer du ned til 100° og lader den bage videre i 50 minutter.
Sluk ovnen, og lad marengsbunden stå, til ovnen er kold. Imens laver du de brændte figner. ​
Overhæld de tørrede figner med kogende vand.
Smelt sukkeret i en sauterepande eller gryde.
Når sukkeret er som ravfarvet karamel, tilsætter du vand og salt og lader massen simre, til sukkeret er opløst og karamelmassen ensartet.
Tilsæt fignerne, og lad dem simre ved lav varme under låg i 1½ time. De skal være dækket af karamellen, så du kan evt. tilsætte ekstra vand undervejs.
Lad fignerne køle af.
Pisk fløden til blødt skum, og fordel den over marengsbunden.
Læg halvdelen af fignerne på, og servér resten ved siden af.
Skær de friske figner i kvarte, og læg dem på pavlovaen.
Dryp med lidt af karamellen, lige inden pavlovaen serveres.
Pavlova med smag af jul
TIP: Både marengsbund og figner kan sagtens tilberedes dagen før og blot anrettes lige inden servering. Opbevar fignerne i en lufttæt beholder ved stuetemperatur.
Blommetrifli med hvid chokoladecreme
Eton Mess med jordbær
Granita med rabarber og jordbær
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik